PATVIRTINTA

 Vilniaus rajono savivaldybės tarybos

 2022 m. vasario 18 d. sprendimu Nr. T3-55

**VIENKARTINĖS PINIGINĖS PARAMOS, SKIRTOS IŠ DALIES PADENGTI 2021 – 2022 METŲ ŠILDYMO SEZONO IŠLAIDAS BŪSTUI ŠILDYTI, NAUDOJANT KIETĄJĮ AR KITOKĮ KURĄ, KURIO FAKTINĖS SĄNAUDOS KIEKVIENĄ MĖNESĮ NENUSTATOMOS, SKYRIMO TVARKA**

**I SKYRIUS**

 **BENDROSIOS NUOSTATOS**

 1. Vienkartinės piniginės paramos, skirtos iš dalies padengti 2021 – 2022 metų šildymo sezono išlaidas būstui šildyti, naudojant kietąjį ar kitokį kurą, kurio faktinės sąnaudos kiekvieną mėnesį nenustatomos (toliau – vienkartinė piniginė parama), skyrimo tvarka (toliau – Tvarka) reglamentuoja vienkartinės piniginės paramos, skirtos iš dalies padengti būsto šildymo, naudojant kietąjį ar kitokį kurą, kurio faktinės sąnaudos kiekvieną mėnesį nenustatomos, skyrimą ir mokėjimą.

 2. Ši Tvarka taikoma asmenims, kurie deklaravo gyvenamąją vietą arba buvo įtraukti į gyvenamosios vietos neturinčių asmenų apskaitą Vilniaus rajone, ir kurie faktiškai gyvena Vilniaus rajono savivaldybės teritorijoje.

 3. Vienkartinė piniginė parama skiriama už vieną būstą, kuriame asmuo ar bendrai gyvenantys asmenys faktiškai gyvena ar nuomojasi būstą.

 4. Ši Tvarka parengta vadovaujantis Lietuvos Respublikos piniginės socialinės paramos nepasiturintiems gyventojams įstatymo (toliau – Įstatymas) nuostatomis.

 5. Pagrindinės Apraše vartojamos sąvokos:

 5.1*. bendrai gyvenantys asmenys*– sutuoktiniai ir jų vaikai (įvaikiai) iki 18 metų; susituokęs asmuo, su kuriuo teismo sprendimu dėl sutuoktinių gyvenimo skyrium yra likę gyventi jų nepilnamečiai vaikai (įvaikiai), arba vienas iš tėvų ir jo vaikai (įvaikiai) iki 18 metų; neįregistravę santuokos ir bendrą ūkį tvarkantys pilnamečiai ar veiksniais pripažinti nepilnamečiai vyras ir moteris ir jų vaikai (įvaikiai) iki 18 metų. Į bendrai gyvenančių asmenų sudėtį taip pat įskaitomi dirbantys (taip pat savarankiškai dirbantys), jeigu per mėnesį jų gaunamos pajamos yra mažesnės kaip 1 valstybės remiamų pajamų dydis, arba nedirbantys (taip pat savarankiškai nedirbantys) nesusituokę ir savo vaikų (įvaikių) neauginantys pilnamečiai vaikai (įvaikiai) iki 24 metų, kurie mokosi pagal bendrojo ugdymo programą ar pagal formaliojo profesinio mokymo programą arba studijuoja aukštojoje mokykloje (studentai), įskaitant akademinių atostogų dėl ligos ar nėštumo laikotarpį, taip pat pilnamečiai vaikai (įvaikiai) nuo bendrojo ugdymo programos baigimo dienos iki tų pačių metų rugsėjo 1 dienos.

 5.2. *vienas gyvenantis asmuo* – vienas gyvenantis vyresnis kaip 18 metų asmuo arba veiksniu pripažintas nepilnametis, kuris yra nesusituokęs (įskaitant santuoką nutraukusius asmenis), taip pat susituokęs, tačiau teismo sprendimu gyvenantis skyrium, neturintis vaikų (įvaikių) arba jų turintis, tačiau teismo sprendimu dėl sutuoktinių gyvenimo skyrium ar dėl santuokos nutraukimo vaikai (įvaikiai) yra likę gyventi su kitu sutuoktiniu.

 6. Vienkartinė piniginė parama, skirta iš dalies padengti būsto šildymo, naudojant kietąjį ar kitokį kurą, kurio faktinės sąnaudos kiekvieną mėnesį nenustatomos, yra finansuojama iš savivaldybės biudžeto lėšų.

**II SKYRIUS**

**VIENKARTINĖS PINIGINĖS PARAMOS DYDŽIAI**

 7. Vienkartinė piniginė parama už vieną būstą, kuriame asmuo ar bendrai gyvenantys asmenys faktiškai gyvena (vienam namų ūkiui) skiriama:

 7.1. 50,00 Eurdydžio, kai asmens (šeimos) vidutinės pajamos, nurodytos ir apskaičiuotos pagal Lietuvos Respublikos piniginės socialinės paramos nepasiturintiems gyventojams įstatymo 17 ir 18 straipsnius, tenkančios vienam iš bendrai gyvenančių asmenų arba vienam gyvenančiam asmeniui per mėnesį, yra didesnės kaip 3 valstybės remiamų pajamų dydžiai;

 7.2. 100,00 Eurdydžio, kai asmens (šeimos) vidutinės pajamos, nurodytos ir apskaičiuotos pagal Lietuvos Respublikos piniginės socialinės paramos nepasiturintiems gyventojams įstatymo 17 ir 18 straipsnius, tenkančios vienam iš bendrai gyvenančių asmenų arba vienam gyvenančiam asmeniui per mėnesį, yra mažesnės kaip 3 valstybės remiamų pajamų dydžiai.

**III SKYRIUS**

**KREIPIMASIS DĖL PINIGINĖS SOCIALINĖS PARAMOS**

 8. Bendrai gyvenantys asmenys arba vienas gyvenantis asmuo, dėl vienkartinės piniginės paramos kreipiasi į deklaruotos gyvenamosios vietos seniūniją, arba į seniūniją, kurios teritorijoje faktiškai gyvena.

 9. Kreipdamasis dėl vienkartinės piniginės paramos, asmuo pateikia asmens tapatybę patvirtinantį dokumentą, laisvos formos prašymą ir paramai skirti reikalingus dokumentus. Prašyme paramai skirti ir apskaičiuoti būtinus duomenis apie:

 1) save ir bendrai gyvenančius asmenis;

 2) gaunamas pajamas;

 3) kitą paramai gauti būtiną informaciją.

 10. Pareiškėjui nereikia pateikti atskiro prašymo, kai būsto šildymui jis naudoja kietąjį ar kitokį kurą, kurio faktinės sąnaudos kiekvieną mėnesį nenustatomos, ir jam yra paskirta ir mokama Lietuvos Respublikos piniginės socialinės paramos nepasiturintiems gyventojams įstatymo 5 straipsnyje numatyta piniginė socialinė parama.

 11. Prie prašymo pridedamos bendrai gyvenančių asmenų arba vieno gyvenančio asmens pažymos apie Lietuvos Respublikos piniginės socialinės paramos nepasiturintiems gyventojams įstatymo 17 straipsnyje nurodytas pajamas, gautas per 3 praėjusius mėnesius iki mėnesio, nuo kurio skiriama piniginė socialinė parama, arba, jeigu pajamų šaltinis yra pasikeitęs arba tą mėnesį, nuo kurio skiriama piniginė socialinė parama, yra gauta vienkartinė išmoka ar iš karto už du ir daugiau mėnesių išmokėtos kas mėnesį gaunamos pajamos, pajamas to mėnesio, nuo kurio skiriama piniginė socialinė parama, išskyrus atvejus, kai šie duomenys yra gaunami iš valstybės ir žinybinių registrų bei valstybės informacinių sistemų. Visų prašyme pateiktų duomenų teisingumą prašymą pateikęs asmuo patvirtina savo parašu.

 12. Seniūnija gautą prašymą vienkartinei piniginei paramai gauti užregistruoja Socialinės paramos informacinėje sistemoje (SPIS) „Parama“, nurodydama išmokos rūšį: 81 kodo paskirtyje „Išmoka būsto šildymui kompensuoti“ .

 13. Prašymas gali būti pateiktas asmeniškai, paštu ar elektroniniu būdu.

 14. Jeigu prašymas siunčiamas paštu arba elektroniniu būdu, prie prašymo turi būti pridedamos dokumentų apie gaunamas pajamas kopijos.

 15. Prašymai skirti vienkartinę piniginę paramą iš dalies padengti 2021 – 2022 metų šildymo sezono išlaidas būstui šildyti, naudojant kietąjį ar kitokį kurą, kurio faktinės sąnaudos kiekvieną mėnesį nenustatomos, priimami iki 2022 m. gegužės 1 d.

**IV SKYRIUS**

**PINIGINĖS SOCIALINĖS PARAMOS SKYRIMAS IR MOKĖJIMAS**

 16. Socialinės rūpybos skyriaus atsakingi specialistai:

 16.1. sudaro sąrašus asmenų, kurie būsto šildymui naudoja kietąjį ar kitokį kurą, kurio faktinės sąnaudos kiekvieną mėnesį nenustatomos, ir kuriems Socialinės rūpybos skyriaus vedėjo įsakymu yra paskirta ir mokama Lietuvos Respublikos piniginės socialinės paramos nepasiturintiems gyventojams įstatymo 5 straipsnyje numatyta piniginė socialinė parama;

 16.2. pagal sudarytus sąrašus registruoja vienkartinės piniginės paramos gavėjus Socialinės paramos informacinėje sistemoje (SPIS) „Parama“, nurodydami išmokos rūšį (81 kodo paskirtyje „Išmoka būsto šildymui kompensuoti“ );

 16.3. parengia sprendimą dėl vienkartinės piniginės paramos skyrimo;

 16.4. sprendimą pasirašo sprendimą parengęs specialistas ir skyriaus vedėjas;

 16.5. paskirtą išmoką įveda į Socialinės paramos informacinę sistemą „Parama“ (81 kodu pažymėtoje paskirtyje „išmoka būsto šildymui kompensuoti“).

 17. Seniūnijų atsakingi specialistai:

 17.1. priima gyventojų, kurie būsto šildymui naudoja kietąjį ar kitokį kurą, kurio faktinės sąnaudos kiekvieną mėnesį nenustatomos, prašymus vienkartinei piniginei paramai gauti;

 17.2. tikrina pareiškėjo pateiktų duomenų teisingumą Socialinės paramos informacinės sistemos (toliau – SPIS) duomenų bazėse (Gyventojų, Valstybinio socialinio draudimo fondo valdybos, Nacionalinės mokėjimo agentūros), atspausdina reikiamus duomenų bazių išrašus. Jei asmens pateikti duomenys nesutampa su duomenų bazėse esančiais duomenimis, pareiškėjo prašoma patikslinti informaciją;

 17.3. parengia sprendimą dėl vienkartinės piniginės paramos skyrimo, kurį pasirašo sprendimą parengęs specialistas ir seniūnijos seniūnas;

 17.4. Paskirtą išmoką įveda į Socialinės paramos informacinę sistemą „Parama“ (81 kodu pažymėtoje paskirtyje „išmoka būsto šildymui kompensuoti“).

 18. Paskirtos vienkartinės piniginės paramos lėšas pareiškėjams Socialinės rūpybos skyriaus atsakingi darbuotojai perveda į pareiškėjo nurodytą atsiskaitomąją sąskaitą Lietuvos Respublikos teritorijoje esančiame banke ar banko skyriuje arba pašto skyriuose pagal Socialinės rūpybos skyriaus sudarytus ir pateiktus žiniaraščius.

**V SKYRIUS**

**NETEISĖTAI GAUTOS PINIGINĖS SOCIALINĖS PARAMOS GRĄŽINIMAS**

 19. Vienkartinė piniginė parama neskiriama, jeigu paaiškėja aplinkybės dėl nuslėptos, neteisingai, neišsamiai pateiktos informacijos apie finansinę bendrai gyvenančių asmenų ar vieno gyvenančio asmens padėtį ar išlaidas, neatitinkančias jo deklaruojamų pajamų, arba bendrai gyvenančius asmenis

 20. Neteisėtai gauta vienkartinė piniginė parama turi būti grąžinama, kai bendrai gyvenantys asmenys arba vienas gyvenantis asmuo paramą gavo neteisėtai, nes kreipimosi dėl jos metu pateikė neteisingus duomenis apie gaunamas pajamas arba bendrai gyvenančius asmenis.

 21. Neteisėtai gauta vienkartinė piniginė parama turi būti grąžinta arba sumokėta dalimis į savivaldybės administracijos atsiskaitomąją banko sąskaitą.

 22. Dėl skyriaus valstybės tarnautojų ir (ar) darbuotojų, dirbančių pagal darbo sutartis, kaltės neteisėtai išmokėta vienkartinė piniginė parama išieškoma Lietuvos Respublikos įstatymų nustatyta tvarka.

**VI SKYRIUS**

**BAIGIAMOSIOS NUOSTATOS**

 23. Socialinės rūpybos skyrius ir seniūnijos atsako už teisingą dokumentų vienkartinei piniginei paramai gauti priėmimą ir užpildymą, teisingą paramos skyrimą ir dokumentų parengimą išmokoms išmokėti.

 24. Sprendimas dėl vienkartinės piniginės paramos skyrimo gali būti skundžiamas Vilniaus rajono savivaldybės administracijos direktoriui.

 25. Vienkartinės piniginės paramos skyrimo tikslu renkami asmens duomenys yra tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB ir Lietuvos Respublikos asmens duomenų teisinės apsaugos įstatymu.

 26. Renkami asmens duomenys saugomi Lietuvos Respublikos asmens duomenų teisinės apsaugos įstatyme nustatytais terminais.

\_\_\_\_\_\_\_\_\_\_\_\_\_\_\_\_\_\_\_\_\_\_